《寓西祥寺答易勉之明经兼简胡上村词丈》
清代·凌扬藻

睡余支枕怯茶瓯，石鼎香浓古寺幽。学道有心怜马齿，封侯无梦到羊头。

豆棚听雨同销夏，橘径笼烟早及秋。想像余霞天际好，青山环绕谢公楼。

作者简介：（1760—1845）清广东番禺人，字誉钊，一字药洲。乾隆时诸生，曾从朱圭问学，工诗文。有《药洲诗略》等，并辑有《岭海诗钞》。